நீல நிறம் கொண்டக் கருநெய்தற்பூ பிரசவித்த பெண்களை நன்குத் தேற்றும்...பெரும்பாடு, கபநோய், விஷபாகத்தையும் நீக்கும்...மேலும் இருமல், பித்தம், குமட்டல், மயக்கம், உடல் எரிச்சல், இரத்த மூலம் இவைகளைப்போக்கும்... அன்றே மலர்ந்தப் பூக்கள் நான்கு ரூபாய் எடை அல்லது நிழலில் உலர்த்தப்பட்டப் பூக்கள் இரண்டு ரூபாய் எடை சுத்தமாக ஆய்ந்து ஒரு குடுவையில் போட்டு ஒரு  ஆழாக்கு நீர் விட்டு அரை ஆழாக்காகச் சுண்டக் காய்ச்சி வடிகட்டி அதனுடன் இரண்டரை ரூபாய் எடையுள்ள சீனியைக் கூட்டி மீண்டும் சர்பத்துப் பதமாகக் காய்ச்சி வைத்துக் கொண்டு, இந்தச் சர்பத்தை வேளைக்கு இரண்டு மூன்று தேக்கரண்டி அளவு கொடுத்தால் மூளையின் கொதிப்பால் அதிகமான சுரம் போய்விடும்...குறிப்பிடப்பட்ட மற்ற நோய்களுக்கும் மருந்தாகும்...  ஸ்ரீலங்கா நாட்டின் தேசிய மலராக கருநெய்தற்பூ (நீலோற்பலம்)அறிவிக்கப்பட்டுள்ளது...   తంగేడు  (தமிழ் ஒலி: த1ங்கே3டு3) ஆவாரைச்செடியின் பிசினால் வெகுமூத்திரம், பிரமேக நோய், வாதகிரிச்சரம்,விந்து நட்டம், மதுமேகம்,தாகம், உட்காங்கை ஆகிய நோய்கள் போகும்... ஆவாரைப் பிசின் கிடைப்பது மிக அரிது...செடியில் உண்டாகும் பிசினை எறும்புகள் சிறிதும் விடாமல் தின்றுவிடும்...மிக சிரத்தையாகவும், சர்வ முன் எச்சரிக்கையுடனும் சேகரித்து வைத்துக் கொள்ளவேண்டும்...இந்தப்பிசினை இரண்டு மூன்று குன்றி எடை தினமும் இரண்டு வேளை 20-40 நாட்கள் பசுவின் பாலில் கலந்து கொடுத்துவர விந்து நட்டம் தீரும்... மதுமேகம், தாகம், உட்காங்கை ஆகிய நோய்களுக்கும் சிறந்ததாகும் ...